Lars Levi og Petrus innskrives ved Härnösands gymnasium i 1816, henholdsvis 16 og 14 år gamle. Reisen gikk 30 mil til fots fra Kvikkjokk til Luleå, i følge med en ung samisk gutt, og videre derfra med båt til Härnösand. Gymnastiden ble finansiert med et stipend for samiske elever og ved at brødrene jobbet som privatlærere hos velstående familier. Lars Levi brukte tre år på å fullføre gymnaset, mens Petrus trengte et fjerde år.